Vanhustyön johtajat ja asiantuntijat ry

|  |
| --- |
|  |
| **Tervetuloa jäseneksi!**www.talentia.fi/liity**Vanhustyön johtajat ja asiantuntijat ry****Sähköposti:** **vanhustyo@talentia.fi****Internetsivut: www.**[**talentia.fi/vanhustyo**](http://www.talentia.fi/vanhustyo)**facebook.com/groups/vanhustyonjohtajat** |

# Tietoa yhdistyksestä

Toimimme vanhustyön johtajien, opetus- ja koulutus-tehtävissä sekä alan asiantuntija-, kehittämis- ja konsultointitehtävissä olevien valtakunnallisena erityisyhdistyksenä.

Yhdistyksen jäseneksi voit liittyä, jos Sinulla on vähintään opisto- tai ammattikorkeakoulutasoinen sosiaalialan koulutus ja työskentelet ikäihmisten palveluiden johtotehtävissä, esihenkilönä tai muissa tehtävissä alan asiantuntijana.

Voit kuulua samalla Talentian jäsenmaksulla sekä alueyhdistykseen että valtakunnalliseen erityisyhdistykseen.

Yhdistyksemme on Vanhustyön Keskusliiton jäsenyhdistys ja jäsenillämme on mahdollisuus kirjoittaa Vanhustyö-lehteen ajankohtaisista vanhustyön asioista ”Ajan virrassa”-palstalla.

Olemme mukana [EAN](http://www.ean.care):n (European ageing network, www.ean.care) toiminnassa.

# Tavoitteet ja toiminta

Tavoitteenamme on toimia aktiivisesti jäsenten hyväksi, olla vahva valtakunnallinen järjestö ja vaikuttaja sekä verkostoitua kansallisesti ja kansainvälisesti.

Yhdistyksen päämääränä on tuoda esiin vanhussosiaali-työn asiantuntijanäkökulma yhteiskunnalliseen päätöksen-tekoon, parantaa ikäihmisten palveluiden laatua, luoda edellytykset hyvälle vanhuudelle sekä edistää jäsenistön ammattitaitoa ja johtajuutta. Näemme tärkeänä, että johtotehtävissä tarvitaan sosiaalialan asiantuntemusta ja koulutusta. Otamme kantaa ajankohtaisiin ikäihmisten palveluita koskeviin asioihin.

Tarjoamme virkistystoimintaa ja koulutusta. Meillä on Levillä ja Vuokatissa lomaosakkeita, joita jäsenistöllä on mahdollisuus vuokrata edullisesti. Nettisivuiltamme löydät lisätietoa ja varausohjeet.

Julkaisemme vähintään kaksi kertaa vuodessa jäsen-tiedotteen, joka toimitetaan jäsenille sähköpostitse.

Toiminnan kautta voit verkostoitua ja saada vertaistukea.

Olet tervetullut mukaan toimintaan!